biswa921/hiwiki-latest-pages-articles-raw huggingface dataset:
जैलप

अंगूठाकार|जैलप के प्राथमिक रासायनिक घटकों में से एक स्कैमोनिन की रासायनिक संरचना
जैलप (Jalap) मेक्सिको में उत्पन्न होनेवाली एक लता, एक्सोगोनियम जैलपा (Exogonium Jalapa), की जड़ को कहते हैं। यह भारत, लंका आदि में भी उपजाई जाती है। जड़ को पीसकर हलके बादामी रंग का चूर्ण तैयार किया जाता है। जैलप में एक प्रकर की राल होती है। इसका रेचक (exhaust) प्रभाव इसी राल के कारण होता है।

चिकित्सा में य 17वीं शताब्दी से प्रयुक्त हो रहा है। यह बड़ा प्रबल रेचक है। मात्रा अधिक हो जाने पर बहुत अधिक दस्त आ जाते हैं तथा स्थिति चिंताजनक हो सकती है।

इसका चूर्ण प्राय: एक ग्राम की मात्रा में दिया जाता है।

जैलप की राल भूरे लाल रंग के चमकदार थक्कों अथवा भूरे चूर्ण के रूप में मिलती है। इसका स्वाद तीक्ष्ण होता है। राल प्राय: 125 मिलीग्राम की मात्रा में दी जाती है।

श्रेणी:जड़ी बूटी
श्रेणी:वनस्पति
दुर्गाप्रसाद खत्री

thumb|right|दुर्गाप्रसाद खत्री
दुर्गाप्रसाद खत्री (जन्म- 12 जुलाई, 1895, वाराणसी; - मृत्यु- 5 अक्टूबर, 1974) हिंदी के प्रख्यात उपन्यासकार। ये देवकीनंदन खत्री के ज्येष्ठ पुत्र थे। इनका जन्म 1895 में काशी में हुआ था। 1912 ई. में विज्ञान और गणित में विशेष योग्यता के साथ स्कूल लीविंग परीक्षा पास की। तदनंतर उन्होंने लिखना आरंभ किया और डेढ़ दर्जन से अधिक उपन्यास लिखे।

 कृतियाँ 
इनके उपन्यास चार प्रकार के हैं-

(1) तिलस्मी ऐयारी उपन्यास - भूतनाथ और रोहतासमठ उनके इस विधा के उपन्यास हैं और इनमें उन्होंने अपने पिता की परंपरा को जीवित रखने का ही प्रयत्न नहीं किया है वरन्‌ उनकी शैली का इस सूक्ष्मता से अनुकरण किया है कि यदि नाम न बताया जाय तो सहसा यह कहना संभव नहीं कि ये उपन्यास देवकीनंदन खत्री ने नहीं वरन्‌ किसी अन्य व्यक्ति ने लिखें हैं। 

(2) जासूसी उपन्यास - प्रतिशोध, लालपंजा, रक्तामंडल, सुफेद शैतान जासूसी उपन्यास होते हुए भी राष्ट्रीय भावना से ओतप्रोत हैं और भारतीय क्रांतिकारी आंदोलन को प्रतिबिंबित करते हैं। सुफेद शैतान में समस्त एशिया को मुक्त कराने की मौलिक उद्भावना की गई है। शुद्ध जासूसी उपन्यास हैं--सुवर्णरेखा, स्वर्गपुरी, सागर सम्राट् साकेत और कालाचोर इनमें विज्ञान की जानकारी के साथ जासूसी कला को विकसित करने का प्रयास है। 

(3) सामाजिक उपन्यास के रूप में अकेला कलंककालिमा है जिसमें प्रेम के अनैतिक रूप को लेकर उसके दुष्परिणाम को उद्घाटित किया गया है। बलिदान को भी सामाजिक चरित्रप्रधान उपन्यास कहा जा सकता है किंतु उसमें जासूसी की प्रवृत्ति काफी मात्रा में झलकती है। 

(4) संसार चक्र अद्भुत किंतु संभाव्य घटनाचक्र पर आधारित है माया उनकी कहानियों का एकमात्र संग्रह है। ये कहानियां सामाजिक नैतिक हैं। उनकी साहित्यिक महत्ता यह है कि उन्होंने देवकीनंद खत्री और गोपालराम गहमरी की ऐयारी जासूसी-परंपरा को तो विकसित किया ही हैं, सामाजिक और राष्ट्रीय समस्याओं को जासूसी वातावरण के साथ प्रस्तुतकर एक नई परंपरा को विकसित करने की चेष्टा की है।

श्रेणी:हिन्दी साहित्यकार
श्रेणी:हिन्दी उपन्यासकार
पॉल मॅक्कार्टनी

thumb|200px|right| पौल मैक्कार्टनी

विश्व प्रसिद्ध बीटल्स बैंड के संस्थापक सदस्यों में से एक पॉल मॅक्कार्टनी (अंग्रेजी:Paul McCartney) का जन्म १८ जून १९४२ को लीवरपूल (इंग्लैंड) में हुआ था। वे अनेक प्रकार के वाद्य बजाने और गाना लिखने में प्रवीण हैं। सन १९५६ से बीटल्स बैंड के टूटने तक अर्थात सन १९७० तक उन्होंने सर्वश्रेष्ठ गिटारवादक के रूप में उनका योगदान जारी रखा। 

thumb|200px|सन २००० के एक संगीत सभा में पॉल मॅक्कार्टनी

श्रेणी:संगीतकार आधार
श्रेणी:बीटल्स
जॉन ट्रंबुल

200px|right|thumb|जॉन ट्रम्बुल 

जॉन ट्रंबुल (John Trumbull) (6 जून 1756 - 10 नवम्बर 1843) अमरीकन चित्रकार थे। उनका जन्म कानेक्टिकट राज्य के लेबनान स्थान में 6 जून 1756 में हुआ था। उनकी मृत्यु न्यूयार्क, 10 नवम्बर 1843 को हुई थी। हार्वर्ड से स्नातक होने के पश्चात्‌ उन्होंने अमेरिकी स्वातंत्रय युद्ध में भाग लिया था। उन्होंने 1977 तक सेना में योजनाओं के नक्शे बनाए थे। वे 1780 में लंदन गए और बेंजामिन वेस्ट के साथ काम किया। थोड़े दिन कार्य करने के पश्चात्‌ ही वे राजद्रोह के अभियोग में गिरफ्तार कर लिए गए। 1784 में उन्होंने 'बंकर की पहाड़ी' और 'मांटगोमरी' चित्रित किया। उन्होंने 1875 में पेरिस जाकर अधिकारियों के आकृतिचित्र चित्रित किए। जेफर्सन की सहायता से उन्होंने 'स्वतंत्रता के घोषणापत्र पर हस्ताक्षर' नामक चित्र शुरू किया। अफसरों, सेनाधिकारियों से संबंधित दृश्य के चित्रण में वे पटु थे। अनेक व्यक्तिचित्र भी इनकी कला के उत्तम उदाहरण है।

 बाहरी कड़ियाँ 
 The Winterthur Library Overview of an archival collection on John Trumbull.
 Union List of Artist Names, Getty Vocabularies. ULAN Full Record Display for John Trumbull. Getty Vocabulary Program, Getty Research Institute. Los Angeles, California.

श्रेणी:चित्रकार
वर्ग पहेली

300px|right|thumb|कोई बंगाली वर्ग पहेली
वर्ग पहेली (crossword) किसी भाषा के शब्द और अर्थ के ज्ञान की पहेली होती है जो प्रायः सफेद और काले रंग वाले वर्गाकार या आयताकार खानों के रूप में होती है। इस पहेली में सफेद खानों में अक्षरों को इस प्रकार भरना होता है ताकि इस प्रकार बने शब्द दिये गये दिशानिर्देशों का पालन करें। ये दिशानिर्देश पहेली के लिये दी हुई आकृति के साथ ही दिये गये होते हैं।

जिन वर्गों से उत्तर आरम्भ होता है उनमें कोई संख्या लिखी होती है। इन संख्याओं के संगत ही उत्तर के संकेत दिये गये होते हैं। प्रायः उत्तर के अन्त में कोष्टक में उस उत्तर में उपस्थित वर्णों की संख्या दी गयी होती है। 

 इन्हें भी देखें 
 सुडोकू

 बाहरी कड़ियाँ 
 वर्ग पहेली - विश्व का पहला व एकमात्र ऑनलाइन हिन्दी वर्ग पहेली ब्लॉग
 Monograph on crosswords
 Why are crossword puzzles symmetrical?

श्रेणी:पहेलियाँ
श्रेणी:अवकाश क्रियाएँ
विनोद कानूनगो

अंगूठाकार|विनोद कानूनगो
विनोद कानूनगो ओड़िया के महान कोशकार हैं। वे सुप्रसिद्ध ओडिया भाषा कोश ज्ञान मंडल की रचयिता हैं । उन्होने कोई औपचारिक शिक्षा नहीं पायी थी फिर भी कोशकारिता का आश्चर्यजनक कार्य सफलतापूर्वक सम्पन्न किया।

विनोद कानूनगो ने प्रकाण्ड ज्ञान मंडल की रचना लक्ष्मीसागर स्थित भारत का पूर्वांचल भाषा अनुसंधान केन्द्र में की थी ।

उन्हें १९८३ में ओड़िशा साहित्य अकादमी पुरस्कार व १९९० में पद्मश्री पुरस्कार से सम्मानित किया गया ।

इन्हें भी देखें
 ज्ञान मंडल
 लक्ष्मीसागर

संदर्भ

श्रेणी:ओड़िशा के लेखक
श्रेणी:कोशकार
श्रेणी:ओड़िया
श्रेणी:ओड़िशा के लोग
श्रेणी:ओड़िया साहित्य
कला (तरंग)

300px|right|thumb|दो तरंगों के बीच कलान्तर
किसी तरंग के सन्दर्भ में, कला (फेज) वह समयावधि या दूरी है जो उस तरंग के किसी सन्दर्भ बिन्दु के सापेक्ष अभिव्यक्त की गयी हो। किसी बिन्दु की कला से पता चलता है कि वह बिन्दु उस तरंग के ग्राफ में कहाँ स्थित होगी। प्रायः कला को उस तरंग के आवर्तकाल के अनुपात (अनुपात) के रूप में व्यक्त किया जाता है और प्रायः उस तरंग का वह बिन्दु सन्दर्भ के रूप में लिया जाता है जिस पर विस्थापन (या विद्युत क्षेत्र, या चुम्बकीय क्षेत्र या दाब) शून्य हो। तरंग के एक आवर्तकाल को ३६० डिग्री के तुल्य मानते हुए कला को प्रायः अंशों (डिग्री) में भी व्यक्त करते हैं। उदाहरण के लिये तरंग के किसी बिन्दु की कला ३० डिग्री होने का अर्थ है कि वह बिन्दु सन्दर्भ बिन्दु से ३०/३६० = १/१२ आवर्तकाल की दूरी पर स्थित है।

व्यवहार में अधिकांशतः समान आवृत्ति वाली दो तरंगों के बीच कलान्तर (phase difference) अधिक महत्वपूर्ण राशि है। दो तरंगों के बीच कलान्तर दोनों तरंगों के शून्य पार बिन्दु (जीरो क्रॉसिंग) की बीच के अन्तर (दूरी, समय या डिग्री में) के बराबर होता है।

x-दिशा में गतिमान प्रगामी तरंग का सूत्र है-
 
जहाँ: 
 A – तरंग का आयाम
 ω – तरंग का कोणीय वेग = 2. Pi. तरंग की आवृत्ति
 t – समय
 k – तरंग सदिश
 x – x-निर्देशांक
 y – माध्य स्थिति से विस्थापन
 φ – आरम्भिक कला

 बाहरी कड़ियाँ 
 Relationship of phase difference and time-delay
 Phase angle, phase difference, time delay, and frequency
 ECE 209: Sources of Phase Shift — Discusses the time-domain sources of phase shift in simple linear time-invariant circuits.
 Phase Difference Java Applet

श्रेणी:तरंग
श्रेणी:तरंग यान्त्रिकी
तरंगदैर्ध्य:-दो श्रृंगो व गृतो के मध्य की दुरी;
किराँत लिपि

नेपाल में गोपाल वंशी, महिषपाल वंशीपछि किराँत वंश का शासन प्रारम्भ होता है। नवीं शताब्दी के बाद किरातवंशी राजा गालीजंगा का पोता शिरिजंगा ने पूर्वी नेपाल के अनेक स्वतन्त्र राजाओं को पराजित कर अपना आधिपत्य कायम किया और नईं लिपि का आविष्कार कर किराँतक्षेत्र में विद्या प्रचार किया ऐसी जनश्रुति है। किराँत वंश द्वारा बनाई गई लिपि होने के कारण इस लिपि को किराँत लिपि और चन्द्र पुलिंग लिपि भी कहते हैं। यह लिपि धरान के बूढासुब्बा मन्दिर के आसपास के क्षेत्रों में प्रचलित है। आजकल राई जाति के लोग इस लिपि का प्रयोग और प्रचारप्रसार कर रहे हैं। किराँत शासन नेपाल का प्रारम्भिक शासनकाल होते हुए भी गुप्त लिपि और कुटिला लिपि के बाद ही किराँत लिपि प्रचलन में आई थी। इसका मूलकारण किराँतकालीन इतिहास आज तक प्रामाणिक न होना बताया जाता है।

श्रेणी:लिपि
श्रेणी:नेपाल
आर्द्रभूमि

thumb|250px|right|संयुक्त राज्य के फ्लोरिडा का ऍवरग्लेडस, सबसे बड़ा आर्द्रभूमि 
आर्द्रभूमि (wetland) ऐसा भूभाग होता है जहाँ के पारितंत्र का बड़ा हिस्सा स्थाई रूप से या प्रतिवर्ष किसी मौसम में जल से संतृप्त (सचुरेटेड) हो या उसमें डूबा रहे। ऐसे क्षेत्रों में जलीय पौधों का बाहुल्य रहता है और यही आर्द्रभूमियों को परिभाषित करता है। जैवविविधता की दृष्टि से आर्द्रभूमियाँ अत्यंत संवेदनशील होती हैं क्योंकि विशेष प्रकार की वनस्पति व अन्य जीव ही आर्द्रभूमि पर उगने और फलने-फूलने के लिये अनुकूलित होते हैं।

ईरान के रामसर शहर में १९७१ में पारित एक अभिसमय (convention) के अनुसार आर्द्रभूमि ऐसा स्थान है जहाँ वर्ष में आठ माह पानी भरा रहता है। रामसर अभिसमय के अन्तर्गत वैश्विक स्तर पर वर्तमान में कुल १९२९ से अधिक आर्द्रभूमियाँ हैं।

 भारत में आर्द्रभूमि 
भारत सरकार में शुष्क भूमि को भी रामसर आर्द्रभूमियों के अंतर्गत ही शामिल किया है। वर्तमान में भारत में कुल ७५ रामसर आर्द्रभूमियाँ अधिसूचित हैं। भारत द्वारा २०१० में ३८ नये आर्द्रभूमियों को शामिल करने के लिए चिह्नित किया गया है। रामसर आर्द्रभूमि के रजिस्टर मॉण्ट्रक्स रिकॉर्ड्स के तहत उन आर्द्रभूमियों को शामिल किया जाता है, जो खतरे में हैं अथवा आ सकती हैं। इसके अनुसार भारत में केवलादेव (राजस्थान) और लोकटक झील (मणिपुर) खतरे में पड़ी आर्द्रभूमियाँ हैं। चिल्का झील (उड़ीसा) को इस रिकॉर्ड से बाहर कर दिया गया है।

 आर्द्रभूमि संरक्षण और प्रबंधन अधिनियम 2010(भारत) 
वर्ष 2011 में भारत सरकार ने आर्द्रभूमि संरक्षण और प्रबंधन अधिनियम 2010 की अधिसूचना जारी किया है। इस अधिनियम के तहत आर्द्रभूमियों को निम्नलिखित छः वर्गों में बाँटा गया है। 
 अंतर्राष्ट्रीय महत्त्व की आर्द्रभूमियाँ।
 पर्यावरणीय आर्द्रभूमियाँ। यथा- राष्ट्रीय उद्यान, गरान आदि।
 यूनेस्को की विश्व धरोहर सूची में शामिल आर्द्रभूमियाँ।
 समुद्रतल से २५०० मीटर से कम ऊँचाई की ऐसी आर्द्रभूमियाँ जो ५०० हेक्टेयर से अधिक का क्षेत्रफल घेरती हों।
 समुद्रतल से २५०० मीटर से अधिक ऊँचाई किंतु ५ हेक्टेयर से अधिक क्षेत्रफल।
 ऐसी आर्द्रभूमियाँ जिनकी पहचान प्राधिकरण ने की हो।

इस अधिनियम के तहत केंद्रीय आर्द्रभूमि विनियामक प्राधिकरण की स्थापना की गयी है। इस प्राधिकरण में अध्यक्ष सहित कुल 12 सदस्य होंगे। इसी अधिनियम के तहत 38 नयी आर्द्रभूमियाँ पहचानी गयी हैं।

 इन्हें भी देखें 
 दलदल
 शुष्कभूमि

 बाहरी कड़ियाँ 
 भारत में आर्द्रभूमि संरक्षण, संरक्षण विभाग, पर्यावरण और वन मंत्रालय, भारत सरकार, नई दिल्ली (अंग्रेज़ी में)

 सन्दर्भ 

श्रेणी:भौतिक भूगोल
श्रेणी:पर्यावरण
श्रेणी:पारिस्थितिकी
श्रेणी:जलवायु परिवर्तन
*
आईएनजी वैश्य बैंक

{{Infobox Company 
|company_name = आई॰ एन॰जी वैश्य बैंक लि॰
|company_type = निजी 
|foundation = १९३०, भारत.
|location = भारत
|key_people = शैलेन्द्र भण्डारी, प्रबंध निदेशक एवं सीईओ के आर राममूर्ति, गैर-कार्यपालक अंशकालिक अध्यक्ष
|industry = वित्तीय वाणिज्यिक बैंक
|num_employees = 
|homepage = www.ingvysyabank.com
}}आई। एन.जी वैश्य बैंक लि.''', (कन्नड़: ಐ.ಎನ್.ಜಿ ವೈಶ್ಯ ಬ್ಯಾಂಕ್ ಲಿಮಿಟೆಡ್, अंग्रेज़ी:ING Vysya Bank Limited) एक भारतीय खुदरा बैंक था। यह आई। एन.जी समूह के वैश्य बैंक में ४४% अंश लेने के उपरांत अक्टूबर २००२ को अस्तित्त्व में आया था।

1 अप्रैल 2015 से इसका विलय कोटक महिंद्रा बैंक में हो गया। http://www.rbi.org.in/hindi/Scripts/PressReleases.aspx?ID=25410  
 
 इतिहास 
वैश्य बैंक की स्थापना १९३० में बंगलुरु में हुई थी। १९४८ में यह अनुसूचित बैंक बना। ७ अक्टूबर २००२ को आई. एन.जी समूह ने बैंक में ४४% अंश ले लिया। बैक की भारत पर्यन्त ४७० से अधिक शाखाएं थीं। इसका मुख्यालय बंगलुरु में स्थित है। बैंक ने २००१ में जीवन बीमा का व्यापार आरंभ किया था। 1 अप्रैल 2015 से इसका विलय कोटक महिंद्रा बैंक में हो गया।

 बाहरी कड़ियाँ 
 ING समूह
 ING वैश्य इतिहास
 ING लाईफ़, भारत
 ING निवेश प्रबंधन

 इन्हें भी देखें 

सन्दर्भ

श्रेणी:भारतीय बैंक
श्रेणी:बंबई स्टॉक एक्स्चेंज में सूचित कंपनियां
श्रेणी:१९३० में स्थापित बैंक
अफ़्गानिस्तान का राष्ट्रगान

अफ़्गानिस्तान का राष्ट्रगान'  - मिल्लि सुरूद'';  - "सुरूद-ए मिल्ली'''") आधिकारिक रूप से मई १८१७ में पनाया गया था। अफ़्गानिस्तान के संविधान की धारा २० के अनुसार, "अफ़्गानिस्तान का राष्ट्रगान पश्तो में होगा" और जिसमें "ईश्वर महानतम है" और अफ़्गानिस्तान के नस्लीय समूहों का उल्लेख होगा। गीतिकाव्य अब्दुल बरी जहानी द्वारा लिखित और संगीतकार हैं जर्मन-अफ़्गान मूल के बाबरक वसा।

 गीतिकाव्य - पश्तो में
अफ़्गानिस्तान का राष्ट्रगानपश्तो  पश्तो लिप्यन्तरण  अनुवादपहला छन्द दा वतन अफ़्ग़ानिस्तान द​ईदा इज़त द हर अफ़्ग़ान द​ईकोर द सोले कोर द तूरे,हर बच​ई ये क़हरमान द​ईयह अफ़्गानिस्तान भूमि,यह प्रत्येक अफ़्गान का गौरव हैशान्ति की भूमि, तलवार की भूमि,इसका प्रत्येक पुत्र बहादुर हैदूसरा छन्द दा वतन द टोलो कोर द​ई, द बलोचो, द उज़बेकोद पख़्तूनो, ओ हज़ारावो, द तुर्कमनो, द ताजेकोयह प्रत्येक जनजाति का देश है,बलोचों की भूमि और उज़्बेकों कीपश्तूनों और हाज़राओं की,तुर्कमनों और ताजिकों कीतीसरा छन्द हम अरब, ओ गुजर अस्त,पामीरयान, नूरिस्तानयान,ब्राहूई दी, क़िज़िलबाश दी,हम अइमाक़, हम पाशायानउनके साथ, अरबों, गुर्जर पामिरियों, नूरिस्तानीयोंब्राहुइयों की और किज़िलबाशों की,एमाक्यों और पाशाइयों की भीचौथा छन्द दा हीवाद बा तल द्ज़ले-झ़ी/-गी,लका ल्मर पर श्न आसमान,प सीने के द आस्या बा,लका ज़ड़ा वी जावीदानयह भूमि सदैव चमकती रहेगी,जैसे नीले अम्बर में सूरजऐशिया की छाती पर,यह सदा के लिए हृदय समान रहेगीपाँचवा छन्द नूम द हक़ मो द​ई रहबर,वायू अल्लाहु अकबर,वायू अल्लाहु अकबर,वायू अल्लाहु अकबरहम एक ईश्वर का पालन करेंगेहम सब कहेंगे, "ईश्वर सबसे महान है!",हम सब कहेंगे, "ईश्वर सबसे महान है!",हम सब कहेंगे, "ईश्वर सबसे महान है!"

 गीतिकाव्य - फ़ारसी (दरी) में 
अफ़्गानिस्तान का राष्ट्रगानफ़ारसी (दरी)  फ़ारसी (दरी) लिप्यन्तरण  अनुवादपहला छन्द इन किश्वरे अफ़ग़ानिस्तान अस्तइन इज़्ज़ते हर अफ़ग़ान अस्तख़ाने सुल्ह ख़ाने शम्शीरहर फ़रज़ंदश क़हरमान अस्तयह अफ़्गानिस्तान भूमि,यह प्रत्येक अफ़्गान का गौरव हैशान्ति की भूमि, तलवार की भूमि,इसका प्रत्येक पुत्र बहादुर हैदूसरा छन्द इन किश्वर ख़ाने हमे अस्त, अज़ बलूच, अज़ अज़्बेक, अज़ पश्तून, व हज़ारहा, अज़ तुर्कमेन, व ताजेक यह प्रत्येक जनजाति का देश है,बलोचों की भूमि और उज़्बेकों कीपठानों और हाज़राओं की,तुर्कमनों और ताजिकों कीतीसरा छन्द    हम अरब, ओ गुजर अस्त,पामीरीहा, नूरिस्तानीहा,ब्राहुई अस्त, व क़ेज़िलबाश अस्त,हम आईमाक़, व पशाय हाउनके साथ, अरबों की और गुर्जरों की,पामिरियों, नूरिस्तानीयोंब्राहुइयों की और किज़िलबाशों की,एमाक्यों और पाशाइयों की भीचौथा छन्द इन किश्वर हमीशा ताबान ख़्वाहिद बूद,मिसले आफ़ताब देर आसमान कबूद ,देर सीन्हे आस्य,लहम मिसले क़ल्ब जावीदानयह भूमि सदैव चमकती रहेगी,जैसे नीले अम्बर में सूरजऐशिया की छाती पर,यह सदा के लिए हृदय समान रहेगीपाँचवा छन्द नाम हक़ अस्त मा रा रहबर,मैगूएम अल्लाहु अकबर,मैगूएम अल्लाहु अकबर,मैगूएम अल्लाहु अकबर हम एक ईश्वर का पालन करेंगेहम सब कहेंगे, "ईश्वर सबसे महान है!",हम सब कहेंगे, "ईश्वर सबसे महान है!",हम सब कहेंगे, "ईश्वर सबसे महान है!"

राष्ट्रगान, अफ़्गानिस्तान का
राष्ट्रगान, अफ़्गानिस्तान का
महानकोश

thumb|महानकोश

महानकोश या गुरु शबद रत्नाकर महानकोश पंजाबी भाषा का सार्वजनिक ज्ञानकोश है। इसके रचयिता भाई काह्न सिंह नाभा थे। इसमें पंजाबी शब्दों का कोश है जिसमें सिख धर्म की शब्दावली विशेष रूप से प्रतिबिम्बित है। इसके साथ ही उन्नीसवीं शती के अन्तिम व बीसवीं शती के प्रारम्भिक दिनों के आम जनजीवन के बारे में भी वर्णन है। इसको "सिख महानकोश" भी कहा जाता है। इस को छपवाने का काम अब पंजाब भाषा विभाग, पटियाला को सौंपा हुआ है और अब तक इस के सात भाग छप चुके हैं और आठवां भाग छपवाने के लिए वित्तीय समस्या आ रही है। ਮਹਾਨ-ਕੋਸ਼-ਦੇ-ਅੱਠਵੇਂ-ਐਡੀਸ਼/ ਮਹਾਨ ਕੋਸ਼ ਦੇ ਅੱਠਵੇਂ ਐਡੀਸ਼ਨ ਦੀ ੳੁਡੀਕ ਹੋੲੀ ਲੰਮੀ (महान शब्दकोश के आठवें संस्करण के लिए एक लंबा इंतजार हुआ)

सन्दर्भ

 
 बाहरी कड़ियाँ 
 महान कोश
 महान कोश

श्रेणी:सिख धर्म
श्रेणी:ज्ञानकोश
स्वरित्र

300px|right|thumb|अनुनादी बक्से के उपर स्थापित स्वरित्र
स्वरित्र (tuning fork) एक सरल युक्ति है जो मानक आवृत्ति की ध्वनि पैदा करने के काम आती है। संगीत के क्षेत्र में इसका उपयोग एक मानक पिच (pitch) उत्पादक के रूप में अन्य वाद्य यंत्रों को ट्यून करने में होती है।

यह देखने में अंग्रेजी के यू आकार वाले फोर्क की तरह होता है। यह प्रायः इस्पात या किसी अन्य प्रत्यास्थ धातु का बना होता है। इसे किसी वस्तु के उपर ठोकने पर एक निश्चित आवृत्ति की ध्वनि उत्पन्न होती है। इसके द्वारा उत्पन्न ध्वनि की आवृत्ति इसके फोर्कों की लम्बाई तथा फोर्कों के प्रत्यास्थता पर निर्भर करती है। 

 बाहरी कड़ियाँ 
 Onlinetuningfork_dot_com, an online tuning fork using Macromedia Flash Player.
 Usneurologicals_dot_com, numerous examples of medical uses of tuning forks.

श्रेणी:संगीत
श्रेणी:वाद्य यंत्र भाग व सहायक वस्तुएँ
श्रेणी:कम्पनस्वरी
भारतीय राष्ट्रीय विधि विश्वविद्यालय

भारतीय राष्ट्रीय विधि विश्वविद्यालय  (अंग्रेज़ी:नेश्नल लॉ स्कूल ऑफ इण्डिया युनिवर्सिटी, NLSIU या NLS) विधि संकाय में अंडर ग्रेजुएट और स्नातकोत्तर शिक्षा के लिए एक शैक्षणीक संस्था है। यह कर्नाटक राज्य की राजधानी बंगलुरु के पश्चिमी उपशहरी क्षेत्र नागरभावी के निकटस्थ है। इसकी स्थापना १९८७ में एक स्टैट्यूट कानून की स्थापना के उपरांत हुई थी। 

 सन्दर्भ 

 बाहरी कड़ियाँ 
 आधिकारिक जालस्थल
 लीडिंग लॉ स्कूल्स इन इण्डिया- इण्डलॉ
 क्विर्क मैग्ज़ीन आर्काइव

श्रेणी:भारत में विधि संस्थान
श्रेणी:बंगलुरु में शिक्षा
राजीव गांधी स्वास्थ्य विज्ञान विश्वविद्यालय

राजीव गांधी स्वास्थ्य विज्ञान विश्वविद्यालय  (अंग्रेज़ी:Rajiv Gandhi University of Health Sciences), कर्नाटक की राजधानी बंगलुरु में स्थित एक विश्वविद्यालय है। इसकी स्थापना १९९६ में कर्नाटक सरकार द्वारा की गई थी। 

 सन्दर्भ 

 बाहरी कड़ियाँ 
 राजीव गांधी स्वास्थ्य विज्ञान विश्वविद्यालय - आधिकारिक जालस्थल
 

श्रेणी:कर्नाटक में विश्वविद्यालय और कॉलेज
श्रेणी:कर्नाटक में चिकित्सा संस्थान
श्रेणी:भारत में विश्वविद्यालय
विश्वेश्वरैया उन्नत प्रौद्योगिकी संस्थान

विश्वेश्वरैया उन्नत प्रौद्योगिकी संस्थान  (विश्वेश्वरैया इंस्टीट्यूट ऑफ एड्वांस्ड टेक्नोलॉजी), जिसे वीआईएटी भी कहते हैं, मुद्दनहल्ली-कानिवेनारायणपुरा, कर्नाटक में निर्माणाधीन एक उन्नत प्रौद्योगिकी अभियांत्रिकी संस्थान है। संस्थान नंदी हिल्स के निकट लगभग ६०० करोड़ रु की लागत से तैयार हो रहा है। 

 सन्दर्भ 

 बाहरी कड़ियाँ 
 

श्रेणी:कर्नाटक में विश्वविद्यालय और कॉलेज
कर्नाटक विश्वविद्यालय

कर्नाटक विश्वविद्यालय  () की स्थापना आरंभ में मुंबई में १९४९ में हुई थी, जिसे बाद में धारवाड़ में अक्टूबर १९४९ में स्थानांतरित किया गया। मार्च, १९५० को इसका आधिकारिक उद्घाटन हुआ था। यह परिसर ७५० एकड़ (३ कि.मी²) में फैला हुआ है। 

thumb|left|300px|कर्नाटक विश्वविद्यालय धारवाड़, उत्तर कन्नड़, कर्नाटक, भारत
 स्नातकोत्तर विभाग ४८ स्नातकोत्तर संकाय २६४ अध्यापक अधोस्नातक संकाय ४,२५२ अध्यापक स्नातकोत्तर छात्र ४,५३१ छात्र अधोस्नातक छात्र १,०१,१४२ छात्र

 बाहरी कड़ियाँ 

 
 कर्नाटक विश्वविद्यालय अल्युमिनी

श्रेणी:कर्नाटक में विश्वविद्यालय और कॉलेज
कर्नाटक में शिक्षा

thumb|right|भारतीय विज्ञान संस्थान, भारत का एक प्रतिष्ठित विज्ञान संस्थान, बंगलुरु में स्थित है

२००१ की जनसंख्या अनुसार, कर्नाटक की साक्षरता दर ६७.०४% है, जिसमें ७६.२९% पुरुष तथा ५७.४५% स्त्रियाँ  हैं। राज्य में भारत के कुछ प्रतिष्ठित शैक्षिक और अनुसंधान संस्थान भी स्थित हैं, जैसे भारतीय विज्ञान संस्थान, भारतीय प्रबंधन संस्थान, राष्ट्रीय प्रौद्योगिकी संस्थान, कर्नाटक और भारतीय राष्ट्रीय विधि विश्वविद्यालय।

मार्च २००६ के अनुसार, कर्नाटक में ५४,५२९ प्राथमिक विद्यालय हैं, जिनमें २,५२,८७५ शिक्षक तथा ८४.९५ लाख विद्यार्थी हैं। इसके अलावा ९४९८ माध्यमिक विद्यालय जिनमें ९२,२८७ शिक्षक तथा १३.८४ लाख विद्यार्थी हैं। राज्य में तीन प्रकार के विद्यालय हैं, सरकारी, सरकारी सहायता प्राप्त निजी (सरकार द्वारा आर्थिक सहायता प्राप्त) एवं पूर्णतया निजी (कोई सरकारी सहायता नहीं)। अधिकांश विद्यालयों में शिक्षा का माध्यम कन्नड़ एवं अंग्रेज़ी है। विद्यालयों में पढ़ाया जाने वाला पाठ्यक्रम या तो सीबीएसई, आई.सी.एस.ई या कर्नाटक सरकार के शिक्षा विभाग के अधीनस्थ राज्य बोर्ड पाठ्यक्रम (एसएसएलसी) से निर्देशित होता है। कुछ विद्यालय ओपन स्कूल पाठ्यक्रम भी चलाते हैं। राज्य में बीजापुर में एक सैनिक स्कूल भी है।

विद्यालयों में अधिकतम उपस्थिति को बढ़ावा देने हेतु, कर्नाटक सरकार ने सरकारी एवं सहायता प्राप्त विद्यालयों में विद्यार्थियों हेतु निःशुल्क अपराह्न-भोजन योजना आरंभ की है। राज्य बोर्ड परीक्षाएं माध्यमिक शिक्षा अवधि के अंत में आयोजित की जाती हैं, जिसमें उत्तीर्ण होने वाले छात्रों को द्विवर्षीय विश्वविद्यालय-पूर्व कोर्स में प्रवेश मिलता है। इसके बाद विद्यार्थी स्नातक पाठ्यक्रम के लिए अर्हक होते हैं।

राज्य में यहां के विश्वविद्यालयों जैसे बंगलुरु विश्वविद्यालय,गुलबर्ग विश्वविद्यालय, कर्नाटक विश्वविद्यालय, कुवेंपु विश्वविद्यालय, मंगलौर विश्वविद्यालय तथा मैसूर विश्वविद्यालय, आदि से मान्यता प्राप्त ४८१ स्नातक महाविद्यालय हैं। १९९८ में राज्य भर के अभियांत्रिकी महाविद्यालयों को नवगठित बेलगाम स्थित विश्वेश्वरैया प्रौद्योगिकी विश्वविद्यालय के अंतर्गत्त लाया गया, जबकि चिकित्सा महाविद्यालयों को राजीव गांधी स्वास्थ्य विज्ञान विश्वविद्यालय के अधिकारक्षेत्र में लाया गया था। इनमें से कुछ अच्छे महाविद्यालयों को मानित विश्वविद्यालय का दर्जा भी प्रदान किया गया था। राज्य में १२३ अभियांत्रिकी, ३५ चिकित्सा ४० दंतचिकित्सा महाविद्यालय हैं। राज्य में वैदिक एवं संस्कृत शिक्षा हेतु उडुपी, शृंगेरी, गोकर्ण तथा मेलकोट प्रसिदध स्थान हैं। केन्द्र सरकार की ११वीं पंचवर्षीय योजना के अंतर्गत्त मुदेनहल्ली में एक भारतीय प्रौद्योगिकी संस्थान की सथापना को स्वीकृति मिल चुकी है। ये राज्य का प्रथम आई.आई.टी संस्थान होगा। इसके अतिरिक्त मेदेनहल्ली-कानिवेनारायणपुरा में विश्वेश्वरैया उन्नत प्रौद्योगिकी संस्थान का ६०० करोड़ रुपये की लागत से निर्माण प्रगति पर है।

 सन्दर्भ 

श्रेणी:कर्नाटक
श्रेणी:भारत में शिक्षा
बीन बैग

thumb|इस तरह के बीन बैग सामान्यतः जग्लिंग करने के लिए स्तंभ के रूप में इस्तेमाल किये जाते हैं।
thumb|बीन बैग कुर्सियां
थंब|वीडियो
बीन बैग (बीनबैग भी) एक सील किया हुआ थैला है, जिसमें विभिन्न अनुप्रयोगों के साथ सूखे सेम के बीज, पीवीसी (PVC) के छर्रे या विस्तारित पोलियेस्टरिन रखे होते हैं। चूंकि बीन बैग खेलों से चोट नहीं लगती, इसलिए उन्हें आयरिश मूल के अमेरिकी राजनीतिक फिनले पीटर ड्यूनी ने इस प्रसिद्ध सूक्ति के रूप में संदर्भित किया है कि "राजनीति बीन बैग नहीं है।"

 गेम्स (खेल) 
 बीन बैग को उछालना (कभी-कभी अमेरिका के ओहियो घाटी में इसे कार्नहोल कहा जाता है) हार्सशूज और क्वाइट जैसा एक खेल है, जिसे बीन के थैलों व दो गोलों के साथ खेला जाता है।
 फुटबैग (जिसे हैकी सैक के रूप में जाना जाता है और हकीकत में एक ट्रेडमार्क है) गेंद के आकार का बीनबैग है, जिसका विभिन्न प्रकार के खेलों में इस्तेमाल किया जाता है।
 बीन बैग सामान्यतः करतब दिखाने के लिए भी इस्तेमाल किये जाते हैं।
 ग्रिडिरॉन में फुटबॉल बीन बैगों का उपयोग कब्जे में परिवर्तन के एक बिंदु को चिह्नित (जहां एक पंट या किकऑफ पकड़ा जाता है, एक अंतरग्रहण होता है या गड़बड़ी की जाती है) करने के लिए किया जाता है। 

 फर्नीचर 
बीन बैग की कुर्सियां फर्नीचर के एक लोकप्रिय रूप हैं, जो कपड़े के बने होते हैं और उनमें स्टायरोफोम के छोटे-छोटे टुकड़े या पीवीसी के छर्रे भरे होते हैं। ये 1960 और 1970 के दशक में वे काफी लोकप्रिय थे। उनकी लोकप्रियता 1990 के दशक के मध्य से फिर बहाल हुई, जब कंपनियों ने कतरे हुए पोलीयूरेथिन फोम से भरीं कुर्सियां बेचना शुरू किया और अतिरिक्त आराम के लिए इनकी कीमतें भी थोड़ी बढ़ाईं. 

इसे उद्योग जगत में विस्ता‍रित पोलियेस्टरिन या ईपीएस (EPS) कहा जाता है। बीन बैग में उपयोग किये जाने वाले बीजों या मनकों का व्यास करीब 3 से 9 मिलीमीटर तक होता है, हालांकि आप सूक्ष्म मनके भी खरीद सकते हैं, जिनका व्यास 1-3 मिमि होता है। दो साल के उपयोग बाद बीन बैग के मनके संकुचित हो जाते हैं और वे कम आरामदेह हो जाते हैं। आम तौर पर लोग उनका आकार बढ़ाने के लिए फिर से भरने के लिए मनकों के छोटे बैग हासिल करते हैं।

1990 के दशक में, जब इसकी लोकप्रियता में गिरावट हुई, तो 2000 के पहले दशक की दूसरी छमाही में उससे मिलती-जुलती शैली के प्रचलन से बीन बैग की कुछ समय के लिए वापसी हुई. 

बीन बैग फर्नीचर आम तौर पर चार मूल डिजाइनों के रूप में होते हैं : (1) टीयरड्रॉप; (2) बोरा; (3) कुर्सी ; और (4) सिलेंडर. इन चार मूल डिजाइनों से मिलते-जुलते संस्करण उपलब्ध हैं और साथ-साथ बीन बैग भी मौजूद हैं, जो अन्य वस्तुओं या पशुओं के समान डिजाइन किये हुए होते हैं।

 अभिनव अनुप्रयोग 
संभवतः अतीत में भारी लोकप्रियता के कारण, बीन बैग औद्योगिक क्षेत्रों और उपभोक्ता वस्तुओं की एक विस्तृत सरणी में उभरने लगे हैं। 

बीन बैगों का उपयोग दंगों के दौरान चलाये जाने वाली बंदूकों सहित प्रभावशाली हथियारों के निर्माण में किया जाता रहा है।
रोबोट के लिए पकड़ने की प्रौद्योगिकी विकसित करने में बीन के थैलों का उपयोग होता है।.
बीन बैग का उपयोग तैरने वाले या प्लवनशील उपकरणों के लिए किया जाता है।

छोटे बीन बैगों का इस्तेमाल किसी फोटो या वीडियो कैमरे को स्थिर करने के लिए किया जा सकता है, जब एक तिपाई उपलब्ध नहीं हो.

 इन्हें भी देखें 
 बीन बैग बंदूक
 फूटबैग
 कॉर्नहोल
 लवसैक

 सन्दर्भ 

श्रेणी:फर्नीचर
श्रेणी:वीडियो क्लिप युक्त लेख
श्रेणी:शारीरिक गतिविधि और निपुणता खिलौने
मुक्तिवाहिनी

right|thumb|300px|बांग्लादेश की मुक्ति में स्त्रियों की भूमिका- इस पोस्टर में लिखा है, 'बांग्लार मायेरा, मेयेरा सकलई मुक्तियोद्धा' (बांग्ला की माँए और लड़कियाँ सभी मुक्तियोद्धा हैं।)
मुक्तिवाहिनी (बंगला : মুক্তি বাহিনী), उन सभी संगठनों का सामूहिक नाम है जिन्होने सन् १९७१ में पाकिस्तानी सेना के विरुद्ध संघर्ष करके बांग्लादेश को पाकिस्तान से स्वतंत्र कराया।

बांग्लादेश की आज़ादी की लड़ाई के दौरान मुक्ति वाहिनी का गठन पाकिस्तान सेना के अत्याचार के विरोध में किया गया था। १९६९ में पाकिस्तान के तत्कालीन सैनिक शासक जनरल अयूब के खिलाफ पूर्वी पाकिस्तान में असंतोष बढ़ गया था और शेख मुजीबुर रहमान के आंदोलन के दौरान १९७० में यह अपने चरम पर था। मुक्ति वाहिनी एक छापामार संगठन था, जो पाकिस्तानी सेना के खिलाफ गुरिल्ला युद्ध लड़ रहा था। मुक्ति वाहिनी को भारतीय सेना ने समर्थन दिया था।

 इतिहास 
14 अगस्त 1947 को पाकिस्तान बना, लेकिन पश्चिमी और पूर्वी पाकिस्तान में कोई समानता नहीं थी। पूर्वी पाकिस्तान में ज्यादा संसाधन थे, लेकिन पश्चिमी क्षेत्र के नेता राजनीति में हावी रहते थे। और इसी वजह से अंत में 1971 में बांग्लादेश बना।

पाकिस्तान के गठन के समय पश्चिमी क्षेत्र में सिंधी, पठान, बलोच और मुजाहिरों की बड़ी संख्या थी, जबकि पूर्व हिस्से में बंगाली बोलने वालों का बहुमत था। लेकिन पूर्वी हिस्सा हमेशा राजनीतिक रूप से उपेक्षित रहा। इससे पूर्वी पाकिस्तान के लोगों में जबर्दस्त नाराजगी थी। और इसी नाराजगी को भुनाने के लिए बांग्लादेश के नेता शेख मुजीब-उर-रहमान ने अवामी लीग का गठन किया और पाकिस्तान के अंदर ही और स्वायत्तता की मांग की। 1970 में हुए आम चुनाव में पूर्वी क्षेत्र में शेख की पार्टी ने जबर्दस्त विजय हासिल की। उनके दल ने संसद में बहुमत भी हासिल किया लेकिन बजाए उन्हें प्रधानमंत्री बनाने के उन्हें जेल में डाल दिया गया। और यहीं से पाकिस्तान के विभाजन की नींव रखी गई।

1971 के समय पाकिस्तान में जनरल याह्या खान राष्ट्रपति थे और उन्होंने पूर्वी हिस्से में फैली नाराजगी को दूर करने के लिए जनरल टिक्का खान को जिम्मेदारी दी। लेकिन उनके द्वारा दबाव से मामले को हल करने के प्रयास से स्थिति पूरी तरह बिगड़ गई। 25 मार्च 1971 को पाकिस्तान के इस हिस्से में जबर्दस्त नरसंहार हुआ। इससे पाकिस्तानी सेना में काम कर रहे पूर्वी क्षेत्र के निवासियों में जबर्दस्त रोष हुआ और उन्होंने अलग मुक्ति वाहिनी बना ली। पाकिस्तानी फौज का निरपराध, हथियार विहीन लोगों पर अत्याचार जारी रहा। भारत ने अंतर्राष्ट्रीय समुदाय से लगातार अपील की कि पूर्वी पाकिस्तान की स्थिति सुधारी जाए, लेकिन किसी देश ने ध्यान नहीं दिया और जब वहां के विस्थापित लगातार भारत आते रहे तो अप्रैल 1971 में तत्कालीन प्रधानमंत्री इंदिरा गांधी ने मुक्ति वाहिनी को समर्थन देकर, बांग्लादेश को आजाद करवाने का निर्णय लिया।

और देखें
 ईस्ट बेंगल रेजिमेंट

 बाहरी कड़ियाँ 
 जब 30 मिनट में पाकिस्तानी फौज ने टेक दिए थे घुटने
 मुक्तिवाहिनी पर बंगलापीडिया में लेख (अंग्रेजी में)

श्रेणी:बांग्लादेश का स्वतंत्रता संग्राम
श्रेणी:स्वतंत्रता संग्राम संगठन
ज्योतिष एवं योनिफल

वेदों के अनुसार इस संसार में जीवन धारियों की कुल ८४ लाख योनियां हैं। मनुष्य योनि को इन सभी योनियों में कर्म प्रधान माना गया है। ज्योतिषशास्त्र के अनुसार जिस नक्षत्र में हमारा जन्म होता है उस नक्षत्र से संबंधित योनि के अनुसार हमारा स्वभाव, व्यवहार और व्यक्तित्व होता है।

 योनि गुण एवं स्वभावअश्व योनिस्वेच्छाचारी, साहसी, प्रभावशाली, ओजस्वी, दमदार आवाज इत्यादिगज योनिबलवान, शक्तिशाली, उत्साही एवं सम्मानित लोगों से प्रतिष्ठितगौ योनिसदा उत्साहित और आशावादी, मेहनती, परिश्रम से पीछे न हटने वाले, बात करने में निपुण, स्त्रियों को विशेष रूप से प्रिय, कम आयुसर्प योनीअत्यंत क्रोधी स्वभाव, अनियंत्रित क्रोध, रूखा स्वभाव, दया और ममता की कमी, मन अस्थिर और चंचल, गम्भीरता से नहीं सोच पाना, खाने और व्यंजन के शौकीन, नुगरेश्वान योनिबहादुर और साहसी, उत्साही और जोश से परिपूर्ण, मेहनती और परिश्रमी, माता-पिता के सेवक, दूसरों के सहायक, भाई बंधुओं से छोटी-छोटी बात पर लड़ जाने वालेमार्जार योनिअत्यंत निडर, बहादुर और हिम्मत वाले, दूसरों के प्रति दुष्ट भाव रखना, समस्त कार्य करने में कुशल, मीठे के शौकिनमेष योनिपराक्रमी और महान योद्धा, मेहनती, धन-दौलत से परिपूर्ण ऐश्वर्यशाली, भोगी तथा दूसरों पर उपकार करने वालेमूषक योनिकाफी बुद्धिमान और चतुर, अपने काम में तत्पर और सजग, काफी सोच विचार कर और समझदारी से आगे बढने वाले, सदैव सचेत एवं आसानी से किसी पर विश्वास नहीं करने वाले, काफि धनीसिंह योनिधर्मात्मा, स्वाभिमानी, नेक और सरल आचरण व व्यवहार, इरादों के पक्के, अत्यंत साहस और हिम्मत, कुटुम्ब का ख्याल रखने वालेमहिष योनि बुद्धि वाले, युद्ध में इन्हें सफलता, काम के प्रति बहुत अधिक उत्साही, कई संताने, वात रोगीव्याघ्र योनिसभी प्रकार के काम में कुशल, स्वतंत्र रूप से काम करने वाले, अपनी प्रशंसा स्वयं करने वालेमृग योनिकोमल हृदय, नम्र और प्रेमपूर्ण व्यवहार, शान्त मन, सत विचार एवं सत्य वाचक, आस्थावान, स्वतंत्र विचारों के, लड़ाई-झगड़े दूर रहने वाले, भाई बंधुओं से प्रेम करने वालेवानर योनिचंचल स्वभाव, युद्ध के लिये सदा तत्पर, काफी बहादुर और हिम्मत वाले, कामो उत्तेजक, धन व्यस्नी, संतान से सुखीनकुल योनिहर काम में पारंगत एवं कुशलता पूर्वक करने में सक्षम, अत्यंत परोपकारी, विद्या के धनी, माता पिता के भक्त

श्रेणी:ज्योतिष
हातिकवाह

हातिकवाह (हिब्रू: הַתִּקְוָה अर्थ: आशा) १९४८ में इज़रायल की स्थापना के बाद से इसका राष्ट्रगान है।

यह राष्ट्रगान यहूदियों की उस दो हज़ार वर्ष आशा पर आधारित है कि एक दिन इज़रायल के लोगो कों उनकी धरती पर मुक्त, स्वतन्त्र और सम्प्रभु राष्ट्र होने का अवसर मिलेगा जो अन्तत: १९४८ में जाकर पूरा हुआ।

 गीतिकाव्य 
כָּל עוֹד בַּלֵּבָב פְּנִימָה
נֶפֶשׁ יְהוּדִי הוֹמִיָּה,
וּלְפַאֲתֵי מִזְרָח, קָדִימָה,
עַיִן לְצִיּוֹן צוֹפִיָּה,

עוֹד לֹא אָבְדָה תִּקְוָתֵנוּ,
הַתִּקְוָה בַּת שְׁנוֹת אַלְפַּיִים,
לִהְיוֹת עַם חָופְשִׁי בְּאַרְצֵנוּ,
אֶרֶץ צִיּוֹן וִירוּשָׁלַיִם

לִהְיוֹת עַם חָופְשִׁי בְּאַרְצֵנוּ,
אֶרֶץ צִיּוֹן וִירוּשָׁלַיִם

 हिन्दी अनुवाद 
जब तक कि हृदय में, भीतर से,
एक यहूदी आत्मा तरसती है,
और आगे, पूर्व के छोर की ओर,
एक आँख अभी सियोन की ओर घूरती है।

हमारी आशा अभी भी जीवित है,
दो हज़ार वर्षों की आशा,
अपनी धरती पर मुक्त जन होना,
सियोन और यरुशलम की धरती पर

अपनी धरती पर मुक्त जन होना,
सियोन और यरुशलम की धरती पर।

श्रेणी:इज़राइल
तारकसी

350px|thumb| तारकसी कला का एकमात्र केंद्र भारत के उत्तर प्रदेश राज्य के जनपद मैनपुरी में है। 

तारकसी एक काष्ठकला है। पूरी दुनिया में तारकसी कला का मैनपुरी ही एक मात्र केंद्र है। तारकसी लकड़ी पर की जाने वाली एक तरह की नक्काशी है जो धातु के तारों से की जाती है। इसके लिए लकड़ी को खास तरह से तैयार किया जाता है जो एक जटिल और लम्बी प्रक्रिया है। शीशम की लकड़ी अधिक मजबूत होती है इसलिए इस लकड़ी का हमारे दैनिक कार्यों में सबसे अधिक प्रयोग है।

 परिचय 
इस कला का सबसे पहले जिक्र 1864 में अस्सिटेंट कलक्टर फेडरिक सीमन ग्राउस ने किया था। ग्राउस ने अपने कई संस्मरणों में तारकशी का जिक्र किया है। ग्राउस इस कला से बेहद मुत्तासिर थे। चौहन वंश की एक शाखा जो मैनपुरी आई तो उनके साथ एक ओझा परिवार भी आया जो काष्ठकला में माहिर था। इस परिवार की बनाई हुई कई चीजें लखनऊ मूजियम में रखीं हैं।

इस कला की शुरुआत कैसे हुई ये कहना मुश्किल है। लेकिन हिंदुस्तान में जब ब्रितानी हुकमत का सिलसिला शुरू हुआ तो तारकसी सात समन्दर पार पहुंच गई। हिंदुस्तान से सीधे इस कला को पहचान नहीं मिली। यूरोप के देशों में इस कला को जबरदस्त लोकप्रियता हासिल हुई। 18वीं सदी में तारकसी के चाहने वाले पुरी दुनिया में हो गए, लेकिन अफसोस मैनपुरी में तारकसी की कला दम तोंडती नजर आ रही है। कद्रदान होने के बाद भी इस कला को अपनाने वालों की कमी इस कला के बजूद के लिए खतरा बन गई है। मैनपुरी की भोगोलिक स्थिति के चलते तारकसी मैनपुरी की पहचान बनी। मैनपुरी में शीशम के पेड़ अधिक हैं।

एक समय था जब मैनपुरी के हर घर में तारकसी की झलक मिलती थी। प्रसिध्द इतिहासकार परसी ब्राउन ने भी इस कला का जिक्रकिया है। आजादी के बाद तारकसी से बनाई गई शीशम की लकड़ी से निर्मित काष्ठ हाथी की प्रतिमा शिल्पकार रामस्वरूप ने राष्ट्रपति को भेंट की। मैनपुरी में रामस्वरूप ने इस कला को जीवित रखने में विशेष योगदान दिया। मोहल्ला देवपुरा में बना उनका कच्चा-पक्का मकान उनकी कला की झलक आज भी पेश करता है। शीशम की प्लेट पर बनी तारकसी की आकृति कलाकृतियां उपहार में देने का चलन है। रथों का प्रयोग इतिहास से मिलता है।

तेजगति से चलने वाले रथ और मंझोली के पहिया तारकसी कला का शानदार उदाहरण है। आधुनिकता और पेड़ों की अंधाधुंध कटाई से तारकशी कला का नुकसान हुआ है। भवन निर्माण में लोहे का अधिक प्रयोग के चलते अब घरों में इस कला को जगह नहीं मिल पा रही है। 

 बाहरी कड़ियाँ 
 मैनपुरी की तारकसी शिल्प कला

श्रेणी:कला
अखा भगत

अखा भगत गुजराती कवि थे जिनका समय 1591-1656 ई. माना जाता है। ये अहमदाबाद (कर्णावती) के निवासी थे और बाद में वहीं की टकसाल में मुख्य अधिकारी हो गए थे। संसार से मन के विरक्त होने पर घर द्वार छोड़कर ये तीर्थयात्रा के लिए निकले और गुरु की खोज करते हुए काशी पहुँचे। ब्रह्मज्ञान प्राप्त कर पुनः अहमदाबाद आए।

इन्होंने पंचीकरण, गुरु शिष्य संवाद, अनुभव बिंदु, चित्त विचार संवाद, आदि ग्रंथों की रचना की है। मिथ्याचार, दंभ, दुराग्रह, सामाजिक दुर्गुणों आदि पर भी इन्होंने कठोर प्रहार किया है।

 जीवन 
अखा भगत १७वी शाताब्दी में जेतलपुर से अहमदाबाद (कर्णावती) आए थे। उनका सुनार का व्यवसाय था तथा निवास खाड़िया में दसैनी-नी-पोल में था। आज उस जगह को अखा नो ओरडो या अखा का कमरा कहा जाता है।

 बाहरी कड़ियाँ 
 History of Gujarati Literature

श्रेणी:हिंदू सन्त
श्रेणी:गुजराती कवि
सर्पविद्या

thumb|350px|सर्पदोश से बच्ने के लिये मंत्रों का प्रयोग।
सांप या सर्प, पृष्ठवंशी सरीसृप वर्ग का प्राणी है। यह जल तथा थल दोनों जगह पाया जाता है। इसका शरीर लम्बी रस्सी के समान होता है जो पूरा का पूरा स्केल्स से ढँका रहता है। इसके मुँह में विष की थैली होती है जिससे जुडे़ दाँत तेज तथा खोखले होते हैं अतः इसके काटते ही विष शरीर में प्रवेश कर जाता है। दुनिया में सांपों की कोई २५००-३००० प्रजातियाँ पाई जाती हैं। सर्पों से मनुष्य आदि काल से ही डरता आया है। उस समय मनुष्य नहीं समझते थे कि सभी सर्प विषधर नहीं होते। अत: सर्प के काटने से विष नहीं चढ़ता था तो समझा जाता था कि यह मंत्र का प्रभाव है। साँप के काटे पर मंत्र का प्रयोग करना बड़ी उपयोगी विद्या मानी जाती है। वैदिक युग में सर्पविद्या की भी गणना अन्य विद्याओं में की जाती थी। सर्पों को प्रसन्न करने के लिए मंत्र का प्रयोग होता था। इस समय भी सर्पदंश के विष को दूर करने के लिए कई प्रकार के मंत्र काम में लाए जाते थे।

दुनिया में सांपों की कोई २५००-३००० प्रजातियाँ पाई जाती हैं। इसकी कुछ प्रजातियों का आकार १० सेण्टीमीटर होता है जबकि अजगर नामक साँप २५ फिट तक लम्बा होता है। साँप मेढक, छिपकली, पक्षी, चूहे तथा दूसरे साँपों को खाता है। यह कभी-कभी बड़े जन्तुओं को भी निगल जाता है। हिंदू नागपंचमी पर सर्पों की पूजा करते हैं। ऐसी मान्यता है कि साँप के काटने पर जब मंत्र का प्रयोग किया जाता है तो काटा हुआ मनुष्य प्रभावित होकर कभी कभी बात करने लगता है। यह संभव है कि ऐसे मनुष्य को विषहीन सर्प ने काटा हो। उस मनुष्य की बात साँप की बात मानी जाती है और मंत्रप्रयोक्ता उससे आग्रह करता है कि वह उस मनुष्य को छोड़ दे। ऐसा भी कहा जाता है कि मंत्रशक्ति से काटनेवाला सर्प वहाँ आ जाता है और कभी कभी अपने विष को वापिस चूस लेता है। परंतु यह केवल एक कोरी कल्पना या अंधविश्वास भी हो सकता है। सर्पदंश पर मंत्रप्रयोग की कई विधियाँ हैं। कोई नीम के झौरे से, कोई झाडू से और कोई शास्त्र के द्वारा या अन्य विधि से मंत्र बोलकर विष उतारता है। हालाँकि आधुनिक युग में बहुत कम लोग इस प्रकार के मंत्रों के प्रयोग में विश्वास रखते है।
विषकन्या

लोक कथाओं एवं वैदिक ग्रंथों के अनुसार प्राचीन युग में विषकन्या का प्रयोग राजा अपने शत्रु का छलपूर्वक अन्त करने के लिए किया करते थे। इसकी प्रक्रिया में किसी रूपवती बालिका को बचपन से ही विष की अल्प मात्रा देकर पाला जाता था और विषैले वृक्ष तथा विषैले प्राणियों के सम्पर्क से उसको अभ्यस्त किया जाता था। इसके अतिरिक्त उसको संगीत और नृत्य की भी शिक्षा दी जाती थी, एवं सब प्रकार की छल विधियाँ सिखाई जाती थीं। अवसर आने पर इस विषकन्या को युक्ति और छल के साथ शत्रु के पास भेज दिया जाता था। इसका श्वास तो विषमय होता ही था, परन्तु यह मुख में भी विष रखती थी, जिससे संभोग करनेवाला पुरुष रोगी होकर मर जाता था।

चाणक्य द्वारा रचित अर्थशास्त्र (ग्रन्थ) में तथा कल्कि पुराण में विषकन्याओं की चर्चा है।

श्रेणी:प्राचीन राजनय
मिसवाक

thumb|सांप्रदायिक मिस्वाक की छड़ियाँ, जो दांतों की सफाई के लिए इस्तेमाल करते हैं।
right|thumb|300px|पीलू (Salvadora persica) का पेड़
पीलू या मिसवाक एक वृक्ष है। इसकी टहनियों की दातून मुस्लिम संस्कृति में बहुत प्रचलित है। 
मिस्वाक की लकड़ी में नमक और खास क़िस्म का रेजिन पाया है जो दातों में चमक पैदा करता है। मिसवाक करने से जब इस की एक तह दातों पर जम जाती है तो कीड़े आदि से दन्त सुरक्षित रहतें हैं। इस प्रकार चिकित्सकीय दृष्टि से मिस्वाक दांतों के लिए बहुत लाभदायक है। 

मिसवाक (सिवाक, सिवक, अरबी: سواك या مسواك) एक दांत साफ़ करने वाली टहनी है जो सल्वादोरो या पीलू के पेड़ से ली गयी है। आधुनिक टूथब्रश के लिए एक पारंपरिक और प्राकृतिक विकल्प, इसका इतिहास लंबा और अच्छी तरह से प्रलेखित है और इसके औषधीय लाभों के लिए प्रतिष्ठित है। यह 7000 साल पहले से इस्तेमाल किये जाने के लिए प्रतिष्ठित है।  इस के गुण और औषधीय संपत्तियों को इस प्रकार वर्णित किया गया है: "उनके जीवाणुरोधी गतिविधि के अलावा जो दंत पट्टिका के गठन और गतिविधि को नियंत्रित करने में मदद कर सकते हैं, उन्हें दांतों की सफाई के लिए एक प्राकृतिक टूथब्रश के रूप में प्रभावी ढंग से इस्तेमाल किया जा सकता है। यह टहनियां प्रभावी, सस्ती, आम, उपलब्ध हैं, और कई चिकित्सा गुण रखती हैं "।  

इसका उपयोग मुस्लमान ज्यादा तर करते हैं। यह आमतौर पर अरब प्रायद्वीप, अफ्रीका के हॉर्न, उत्तरी अफ्रीका, समुद्र तट के हिस्सों, भारतीय उपमहाद्वीप, मध्य एशिया और दक्षिण पूर्व एशिया में उपयोग किया जाता है। मलेशिया में, मिव्वाक को केयू सुगी ('चबाने वाली छड़ी') के नाम से जाना जाता है।
सन्दर्भ

 बाहरी कड़ियाँ 
 The Miswaak Page - Guidelines and Information
 The Miracle Brush
 IslamWeb
 Miswak Stick

श्रेणी:दंत स्वास्थ्य
श्रेणी:वृक्ष
श्रेणी:पारंपरिक चिकित्सा
श्रेणी:इस्लामी संस्कृति
दातून

thumb|बेचने वाली दातुन ,कालका हरियाणा की एक दुकान पर
दातून (Teeth cleaning twig) किसी उपयुक्त वृक्ष की पतली टहनी से बना लगभग १५-२० सेमी लम्बा दाँत साफ करने वाला परम्परागत बुरुश है। इसके लिये बहुत से पेड़ों की टहनियाँ उपयुक्त होती हैं किन्तु नीम, मिसवाक आदि की टहनिया विशेष रूप से लोकप्रिय हैं। कृत्रिम बुरुश की अपेक्षा दातून के कई लाभ हैं, जैसे कम लागत, अधिक पर्यावरणहितैषी आदि।

 दातून कैसा हो? 
महर्षि वाग्भट के अष्टांगहृदयम में दातून के बारे में बताया गया है। वे कहते हैं कि दातुन कीजिये | दातुन कैसा ? तो जो स्वाद में कसाय हो। कसाय मतलब कड़वा और नीम का दातुन कड़वा ही होता है और इसीलिए उन्होंने नीम के दातुन की बड़ाई (प्रसंशा) की है। उन्होंने नीम से भी अच्छा एक दूसरा दातुन बताया है, वो है मदार का, उसके बाद अन्य दातुन के बारे में उन्होंने बताया है जिसमे बबूल है, अर्जुन है, आम है, अमरुद है, जामुन है। ऐसे 12 वृक्षों का नाम उन्होंने बताया है जिनके दातुन आप कर सकते हैं। चैत्र माह से शुरू कर के गर्मी भर नीम, मदार या बबूल का दातुन करने के लिए उन्होंने बताया है, सर्दियों में उन्होंने अमरुद या जामुन का दातुन करने को बताया है, बरसात के लिए उन्होंने आम या अर्जुन का दातुन करने को बताया है। आप चाहें तो साल भर नीम का दातुन इस्तेमाल कर सकते हैं लेकिन उसमे ध्यान इस बात का रखे कि तीन महीने लगातार करने के बाद इस नीम के दातुन को कुछ दिन का विश्राम दें। इस अवधि में मंजन कर ले। दन्त मंजन बनाने की आसान विधि उन्होंने बताई है। वे कहते हैं कि आपके स्थान पर उपलब्ध खाने का तेल (सरसों का तेल. नारियल का तेल, या जो भी तेल आप खाने में इस्तेमाल करते हों, रिफाइन छोड़ कर), उपलब्ध लवण मतलब नमक और हल्दी मिलाकर आप मंजन बनाये और उसका प्रयोग करें।

श्रेणी:मुख स्वास्थ्य
श्रेणी:दंत चिकित्सा
श्रेणी:स्वास्थ्य
आरा नागरी प्रचारिणी सभा

thumb|Eastern Nagari Manuscript|350px|पूर्वी नागरी पांडुलिपिा
ब्रिटिश हुकूमत में जब हिन्दी की उपेक्षा की जा रही थी तब नागरी लिपि के प्रचार और हिन्दी साहित्य के विस्तार के लिए उतर भारत में दो स्थानों पर नागरी प्रचारिणी सभा की स्थापना की गयी। एक काशी (उत्तर प्रदेश) और दूसरा आरा (बिहार) में। 

आरा में नागरी प्रचारिणी सभा की स्थापना 12 अक्टूबर 1901 ई. को स्व. पं॰ सकल नारायण शर्मा, जय बहादुर, राम कृष्ण अग्रवाल, देव कुमार जैन, जैनेन्द्र किशोर जैन, राय साहब हर्षू प्रसाद सिंह आदि साहित्य प्रेमियों के सहयोग से हुई। सभा किराये के मकान में 1928 तक रहा। इसके बाद सन् 1928 में सरकार द्वारा रमना मैदान के उत्तर-पूर्व कोने पर भू-अर्जन के बाद दो कमरों का निर्माण कराया गया। सभा द्वारा 3 मार्च 1950 ई. को राष्ट्रपति डॉ॰ राजेन्द्र प्रसाद को अभिनंदन ग्रंथ समर्पित किये जाने के अवसर पर बिहार सरकार की ओर से 25 हजार की नकद राशि सभा को उपलब्ध करायी। इस राशि से ही वर्तमान भवन की नींव पड़ी।

सभा द्वारा 'नवरस', 'आरा पुरातत्व', 'सिख-गुरुओं का इतिहास', 'मैथिल कोकिल विद्यापति' आदि पच्चीसों ग्रंथों का प्रकाशन हुआ। राष्ट्रपिता महात्मा गांधी, खान अब्दुल गफ्फार खान, मदन मोहन मालवीय, हरिऔध, डॉ॰ राजेन्द्र प्रसाद, संत निहाल सिंह आदि महानुभावों का अभिनंदन तथा अभिनंदन ग्रंथों के प्रकाशन का श्रेय सभा को प्राप्त है। बहुत पहले सभा की ओर से 'नागरी हितैषी' साहित्यिक पत्रिका निकलती थी, जिसका प्रकाशन वर्षो से बंद है। अब सिर्फ वार्षिक 'शोध' पत्रिका प्रकाशित होती है। अर्थाभाव में सभा का भवन जर्जर हो गया था। इसका जीर्णोद्धार वर्ष 1964 में भूतपूर्व बिहार विधान परिषद के सदस्य व सभा के सचिव स्व. रणजीत बहादुर सिंह के प्रयास से हुआ। सभागार की बुकिंग के अलावे इसकी 26 दुकानें आय के मुख्य स्रोत है। सभा के स्थापना काल से छोटे स्तर पर इसकी लाइब्रेरी थी। वर्तमान में जिला केन्द्रीय पुस्तकालय शहर में आकर्षण का केन्द्र है। यहां वर्तमान समय में लगभग 25 हजार पुस्तकें हैं, जिसमें कई ऐतिहासिक व दुर्लभ पुस्तकें हैं। प्रत्येक माह पुस्तकालय में लगभग ढाई दर्जन पत्र-पत्रिकाएं आती हैं। पुस्तकालय को प्रति वर्ष 22 हजार रुपये का अनुदान प्राप्त होता है। सभा की भूमि का लीज वर्ष 2007 में समाप्त हो गया है। इसके नवीनीकरण के लिए आवेदन दिया गया है। लेकिन अभी तक इसका नवीनीकरण नहीं हो पाया है।

 इन्हें भी देखें 
 काशी नागरीप्रचारिणी सभा

श्रेणी:हिन्दीसेवी संस्थाएँ
श्रेणी:हिन्दी
ईरानी इस्लामी गणराज्य का राष्ट्रगान

ईरानी इस्लामी गणराज्य का राष्ट्रगान (फ़ारसी: سرود ملی جمهوری اسلامی ایران) के संघटक हसन रियाही थे और साथ ही में इन्होंने इस गान के बोल भी लिखे। इसे १९९० में ईरान का राष्ट्रगान चुना गया, जिसने आयतोल्लाह खुमैनी के समय से प्रयुक्त राष्ट्रगान को प्रतिस्थापित किया।

 राष्ट्रगान के बोल (फ़ारसी में) 
سر زد از افق مهر خاوران
فروغ دیده‌ی حق باوران
بهمن، فرّ ایمان ماست
پیامت ای امام، استقلال، آزادی نقش جان ماست
شهیدان، پیچیده در گوش زمان فریادتان
پاینده مانی و جاودان
جمهوری اسلامی ایران

 हिन्दी अनुवाद 
ऊपर क्षितिज पर पूर्व में सूर्य उदय होता है
न्याय में विश्वासियों की आँखों में प्रकाश
बहमन हमारे विश्वास का शीर्षबिन्दु है
तुम्हारा सन्देश, हे इमाम, स्वतन्त्रता और मुक्ति, हमारे जीने का उद्देश्य,
हमारी आत्माओं पर अंकित है
हे शहीदों! तुम्हारी चीख समय के कर्णों में प्रतिध्वनि है
दृढ़, सतत और शाश्वत बनों,
ईरानी इस्लामी गणतन्त्र

 बाहरी कड़ियाँ 
 ईरानी इस्लामी गणतन्त्र का राष्ट्रगान (एमपीथ्री)

श्रेणी:एशिया के राष्ट्रगान
श्रेणी:ईरान
दलाल

दलाल (broker) उस व्यक्ति या संस्था को कहते हैं जो क्रेता एवं विक्रेता के बीच सौदा तय कराने में मदद करता है। जब यह सौदा पक्का हो जाता है तो इसके बदले में दलाल को दलाली (commission) मिलती है।

दलाल भांति-भांति के होते हैं। गाय-भैंस की बिक्री से लेकर घर, जमीन, शेयर, कमोडिटी, हथियार, विवाह आदि सभी के दलाल होते हैं।

एक दलाल एक अकेला व्यक्ति होता है जो सौदा निष्पादित होने पर एक खरीदार और विक्रेता के बीच लेनदेन की व्यवस्था करता है। एक दलाल जो विक्रेता के रूप में या खरीदार के रूप में भी कार्य करता है, वह सौदा करने के लिए एक प्रमुख पार्टी बन जाता है। किसी भी भूमिका को एजेंट की भूमिका के साथ भ्रमित नहीं किया जाना चाहिए- जो एक सौदे में एक प्रमुख पार्टी की तरफ से कार्य करता है। [१]स्पिरो, रोज़न एल, विलियम जे स्टैंटन, और ग्रेगरी ए रिच "एक बिक्री बल का प्रबंधन" १२ वीं संस्करण बोस्टन: मैकग्रा-हिल / इरविन, २००३

परिभाषा
दलाल एक स्वतंत्र पार्टी है, जिनकी सेवाओं का उपयोग कुछ उद्योगों में बड़े पैमाने पर किया जाता है। दलाल की मुख्य ज़िम्मेदारी विक्रेताओं और खरीदारों को एक साथ लाना है और इस प्रकार एक दलाल खरीदार और विक्रेता के बीच तीसरा-व्यक्ति समन्वयक प्रदान करता है। एक उदाहरण रियल एस्टेट दलाल होगा जो संपत्ति की बिक्री को सुगम बनाता है। 

दलाल कीमतों, उत्पादों और बाजार स्थितियों के बारे में बाजार की जानकारी भी प्रस्तुत कर सकते हैं। दलाल या तो विक्रेता या खरीदार का प्रतिनिधित्व कर सकते हैं लेकिन एक ही समय पर दोनों को नहीं कर सकता । उदाहरण स्टॉक दलाल होगा, जो अपने ग्राहक की तरफ से प्रतिभूतियों की बिक्री या खरीद करता है। दलाल स्टॉक, बॉन्ड और अन्य वित्तीय सेवाओं की बिक्री में एक बड़ी भूमिका निभाते हैं।

दलाल का उपयोग करने के फायदे हैं। सबसे पहले, वे अपने बाजार को जानते हैं और संभावित खातों के साथ संबंध स्थापित कर चुके हैं। दलाल के पास खरीदारों के सबसे बड़े संभावित आधार तक पहुंचने के लिए टूल और संसाधन हैं। फिर वे इन संभावित खरीदारों की राजस्व के लिए जाँच करते हैं जो संभावित अधिग्रहण का समर्थन करेंगे। दूसरी ओर, एक व्यक्तिगत निर्माता के पास, विशेष रूप से बाजार में एक नया, शायद दलाल की तरह  ग्राहकों के लिए समान पहुंच नहीं होगी। दलाल का उपयोग करने का एक और लाभ है लागत - वे छोटे बाजारों में, छोटे खातों के साथ, या उत्पादों की सीमित लाइन के साथ सस्ते हो सकते हैं।

दलाल को काम पर लेने से पहले, इसे ख़िताब का उपयोग करने वाले किसी से संबंधित आवश्यकताओं का शोध करना समझदारी मानी जा सकती है। कुछ खिताब, जैसे कि रियल एस्टेट दलाल, अक्सर इस शब्द का उपयोग करने के लिए सख्त राज्य आवश्यकताओं रखते हैं, जबकि अन्य, जैसे कि विमान दलाल को, आमतौर पर औपचारिक लाइसेंसिंग या प्रशिक्षण आवश्यकताएं नहीं हैं।
शब्द-व्युपत्ति
"दलाल" शब्द, अनिश्चित उत्पत्ति का पुरानी फ्रांसीसी ब्रोसेर "छोटे व्यापारी", से व्युत्पन्न है, लेकिन संभवतः पुराने फ्रांसीसी ब्रोशर से "वाइन रिटेलर" का अर्थ है, जो क्रिया ब्रोशियर से आता है, या "टू ब्रोच (एक केग)"।
दलालों के प्रकार

 ब्रोकर-डीलर
 ब्रोकरेज फ़र्म
 व्यापार दलाल
 कार्गो ब्रोकर

 ऑटो परिवहन दलाल
 कमोडिटी ब्रोकर
 सीमा शुल्क दलाल
आवास दलाल 
 सूचना दलाल
 बीमा दलाल
 बौद्धिक संपदा ब्रोकर 
 निवेश दलाल
 संयुक्त उद्यम दलाल
 ब्रोकर सूची
 विवाह ब्रोकर
 संदेश दलाल
 गिरवी दलाल 
 विकल्प ब्रोकर
 साहूकार 
 पावर ब्रोकर (टर्म)
 प्राइम ब्रोकर
 रियल एस्टेट ब्रोकर
 जहाज दलाल
 प्रायोजन ब्रोकर
 स्टॉक ब्रोकर 
 शेयर दलाल
 कार्यालय दलाल
 सर्विस्ड कार्यालय दलाल
 नौका दलाल

सन्दर्भ

श्रेणी:धंधा
श्रेणी:स्टॉक
श्रेणी:अर्थशास्त्र
श्रेणी:निवेश
श्रेणी:वित्त
श्रेणी:शेयर बाज़ार
रेणुका शहाणे

रेणुका शहाणे (जन्म; 7 अक्तूबर 1965) एक भारतीय अभिनेत्री हैं। वे बॉलीवुड फिल्म उद्योग और भारतीय टेलिविज़न में काम करती हैं।

 निजी जीवन और शिक्षा 
रेणुका शहाणे का जन्म महाराष्ट्र में हुआ। उन्होंने आशुतोष राणा के साथ विवाह किया, वे भी बॉलीवुड के एक अभिनेता हैं। उनके दो पुत्र हैं, शौर्यमन और सत्येन्द्र।

 करियर 
शहाणे ने अपने कैरियर की शुरुआत मराठी फिल्म उद्योग से की और उन्होंने कई मराठी फिल्में की हैं। उन्होंने 1991 में एक लोकप्रिय टीवी धारावाहिक सुरभि में काम किया। सिद्धार्थ काक के साथ वे इस शो में एक दुर्जेय होस्ट (टीवी पर कार्यक्रम प्रस्तुत करने वाली मेजबान) बन गयीं। इस धारावाहिक में भारत के विभिन्न भागों की संस्कृति और कला का प्रदर्शन किया जाता था।

1994 की एक ब्लॉकबस्टर फिल्म, 'हम आपके हैं कौन' में अपनी भूमिका के बाद वे लोकप्रिय हो गयीं। वे जल्दी ही एक निर्देशक के रूप में अपनी पहली मराठी फिल्म 'रीटा' को रिलीज़ करने जा रही हैं। 
 
रेणुका शहाणे ने अपनी इस शुरूआती फिल्म रीटा में एक निर्देशक के साथ साथ अभिनेत्री के तौर पर भी काम किया है। इसकी कहानी को रेणुका शहाणे ने अपनी मां शांता गोखले के उपन्यास, रीटा वेलिंगकर, से लिया है। इसमें रेणुका ने केन्द्रीय पात्र रीटा की मित्र, गाइड और दार्शनिक की भूमिका निभाई है। इस फिल्म में रेणुका के साथ जैकी श्रॉफ, पल्लवी जोशी, सुहासिनी मुले और मोहन अगाशे ने भी काम किया है।

 फिल्मों की सूची 
 रीटा (2009) .... मराठी (जैकी श्रॉफ, पल्लवी जोशी, सुहासिनी मुले, मोहन अगाशे के साथ)
 दिल ने जिसे अपना कहा (2004) .... ऋषभ की बहन
 एक अलग मौसम (2003) .... सेक्स वर्कर
 तुम जियो हजारों साल (2002) .... हेमा
 टुन्नू की टीना (1997) .... टुन्नू की पहली प्रेमिका उर्फ़ टुन्नू की टीना
 मनी मनी (1995)
 हम आपके हैं कौन (1994) .... पूजा चौधरी
 मनी (1993)
 हुन हुन्शी हुन्शिलाल (1992) .... परवीन (फिल्म का अंग्रेजी शीर्षक है लव इन द टाइम ऑफ़ मलेरिया)
 सर्कस टी वी श्रृंखला शाहरुख़ खान के साथ
 सैलाब (1995) टी वी श्रृंखला सचिन खेडेकर के साथ
 इम्तिहान (1994) टी वी श्रृंखला
 सुरभि (1993) टी वी श्रृंखला.... स्वयं (होस्टेस या मेजबान)

सर्कस उन शुरूआती धारावाहिकों में से एक था, जिनमें उन्होंने अभिनय किया। इस धारावाहिक में उन्होंने जो भूमिका निभाई, उसमें शाहरुख़ खान के द्वारा निभाई गयी भूमिका रूचि रखती थी। एक मजबूत इरादों वाली महिला के रूप में उन्होंने जो भूमिका धारावाहिक इम्तिहान में निभाई, उसकी बहुत अधिक सराहना की गयी।
 
 टीवी शो 
एक साल के ब्रेक के बाद रेणुका शहाणे ने सोनी एंटरटेनमेंट टेलीविजन के शो जीते हैं जिसके लिए के साथ वापसी की। 
 घुटन
 9 मालाबार हिल
 सुरभि (1993)
 कोरा काग़ज़
 जीते हैं जिसके लिये (2007)

 सन्दर्भ 

 बाहरी कड़ियाँ 

श्रेणी:भारतीय अभिनेत्री
श्रेणी:मराठी अभिनेत्री
श्रेणी:हिन्दी अभिनेत्री
श्रेणी:धारावाहिक अभिनेत्री
श्रेणी:जीवित लोग
श्रेणी:1965 में जन्मे लोग